“Спачатку быў гук – і вібрацыі. Карцінка была потым. Вы чулі гукі, адчувалі вібрацыі, пах і смак раней, чым змаглі нешта ўбачыць. Галоўная крыніца гуку і рытму для нас – сэрца маці. Праз яе цела, як праз шматслойны нізкачастотны фільтр, мы чуем сусвет навокал. Мы не разумеем моваў, але паступова знаёмімся з інтанацыямі, рытмам, хуткасцю – адчуваем агульны контур моўнай плыні. Немаўляты здольныя адрозніць матчыну мову ад замежнай – і нават запомніць мелодыі з серыялаў, якія маці глядзіць, чакаючы дзіця.